Fafniras

Fafniras – skandinavų mitologijos personažas, Hreidmaro sūnus. Minimas Volsungos sagoje.

Pasakojama, kad Fafniro tėvas Hreidmaras iš Odino už vieno iš savo sūnų žūtį išsireikalavęs daugybės aukso, tačiau auksas buvęs prakeiktas. Kad gautų šį auksą, Fafniras tėvą užmušęs. Idant auksas niekam kitam neatitektų, Fafniras, apimtas godulio, pasivertęs drakonu ir jį saugojęs. Visgi Fafnirą užmušęs jaunasis didvyris Sigurdas.

Fafniro brolis Reginas Sigurdo paprašęs, kad šis jam išvirtų drakono širdį. Sigurdas palietęs verdančią širdį nykščiu ir jį nusideginęs. Tuomet nykštį įkišęs į burną ir taip įgijęs galią suprasti paukščių kalbą. Iš paukščių patyręs, jog Reginas kėsinasi jį nužudyti, tad užmušęs Reginą ir išsigabenęs Fafniro turtus.Fafnir. Britannica Online Encyclopedia. Nuoroda tikrinta 2026-01-04.

2015 m. Tarptautinė astronomų sąjunga šio personažo vardu pavadino 42 Draconis žvaigždę.Final Results of NameExoWorlds Public Vote Released , International Astronomical Union, 2015-12-15.

 Išnašos 

Kategorija:Skandinavų mitologija